Testvéri szeretet

„Feri azt mondta első nap a többieknek, hogy nem vagyok a testvérük, csak az utcán találtak, amikor kicsi voltam. Röhögtek.”

Mit gondolsz, miért mondta ezt Feri a testvéréről?

Előfordult már, hogy te is letagadtad a testvéredet? Bántottad már mások előtt? Miért? Hogyan békültetek ki?

Előfordult már, hogy a testvéred megbántott mások előtt? Miért? Megbocsátottál neki?

Szerinted a testvérek miért veszekednek olyan gyakran?

Mit gondolsz, a szülőknek milyen érzés hallani, hogy a gyerekeik veszekednek?

A történetbeli kisfiú tetteit mennyire befolyásolta az, hogy nem a testvéreivel van egy szobában?

Ha te táborba mennél a testvéreddel, szeretnél vele egy szobában lenni? Miért igen /nem?